C 453/7

Komisijos deleguotojo reglamento (ES) 2019/33 17 straipsnio 2 ir 3 dalyse nurodyto pranešimo apie vyno sektoriaus produkto specifikacijos standartinio pakeitimo patvirtinimą paskelbimas (2021/C 453/06)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINĮ BENDROJO DOKUMENTO PAKEITIMĄ

„Castilla“

PGI-ES-A0059-AM02

Pranešimo data: 2021 8 20

PATVIRTINTO PAKEITIMO APRAŠYMAS IR PAGRINDIMAS

1. Terminų, susijusių su liekamojo cukraus ir lakiojo rūgštingumo analitiniais parametrais, suderinimas su galiojančiomis taisyklėmis

Aprašymas

Remiantis 2018 m. spalio 17 d. Komisijos įgyvendinimo reglamento (ES) 2019/34 20 straipsniu, pagal kurį nustatomas bendras cukraus kiekis, išreikštas fruktozės ir gliukozės kiekiu, analitinis parametras „liekamasis cukrus“ nuo šiol įvardijamas kaip „bendras cukraus kiekis, išreikštas fruktozės ir gliukozės kiekiu“.

Taip pat paminėtina, kad lakusis rūgštingumas išreiškiamas acto rūgšties kiekiu.

Atitinkamai iš dalies keičiamas specifikacijos 2.1 punktas, tačiau šis pakeitimas bendrajam dokumentui įtakos neturi.

Tai yra standartinis pakeitimas, nes juo suderinami terminai, vartojami kalbant apie fizines ir chemines savybes. Galutinis produktas nepakeičiamas ir išsaugo punkte, kuriame aprašomas ryšys su geografine vietove, nurodytas savybes ir požymius, kuriuos nulemia gamtinių ir žmogiškųjų veiksnių sąveika. Todėl aptariamas pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Patikslinami terminai, kurie turėtų būti vartojami nustatant dviejų analitinių vyno parametrų (cukraus kiekio ir lakiojo rūgštingumo) vertes.

2. Nuorodų į norminius teisės aktus atnaujinimas

Aprašymas

Atnaujinamos specifikacijos 3, 8 ir 9.2 punktuose, taip pat bendrojo dokumento 5.1 punkte pateiktos nuorodos į norminius teisės aktus.

Tai yra standartinis pakeitimas, nes kalbama apie atnaujinimą. Todėl aptariamas pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Pasenusios nuorodos į norminius teisės aktus pakeičiamos nuorodomis į galiojančius Sąjungos teisės aktus.

3. Naujų veislių įtraukimas

Aprašymas

Įtraukiamos šios baltųjų vynuogių veislės: „Alarije“, „Albarín Blanco“, „Albariño“, „Albillo Dorado“, „Colombard“, „Garnacha Blanca“, „Montúa / Chelva“, „Palomino“, „Pardina / Jaén Blanco“ ir „Planta Nova / Tardana“; įtraukiamos šios raudonųjų vynuogių veislės: „Garnacha Peluda“, „Marselan“, „Moribel“, „Touriga Nacional“ ir „Tinto Fragoso“.

Atitinkamai iš dalies keičiamas specifikacijos 6 punktas, tačiau šis pakeitimas bendrajam dokumentui įtakos neturi, nes šios veislės įtraukiamos kaip antrinės veislės.

Tai yra standartinis pakeitimas, nes iš naujų veislių galima gaminti tų pačių rūšių vyną kaip ir iš saugomų veislių. Taigi pakeitimu šios veislės iš esmės nekeičiamos ir išsaugo punkte, kuriame aprašomas ryšys su geografine vietove, nurodytas savybes ir požymius, kuriuos nulemia gamtinių ir žmogiškųjų veiksnių sąveika. Todėl aptariamas pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Naujų veislių įtraukimas grindžiamas būtinybe suderinti produkto su SGN „Castilla“ specifikaciją su vynuogių auginimo gamybos vietovėje galimybėmis ir poreikiu pasiūlyti platesnį paklausių vynų, gaminamų tiek iš tradicinių, tiek iš naujesnių vynuogių veislių, asortimentą.

Šias veisles leidžiama auginti gamybos vietovėje ir jos išvardytos 2020 m. kovo 10 d. Karališkojo dekreto Nr. 450/2020, kuriuo iš dalies keičiamas 2018 m. spalio 29 d. Žemės ūkio, žuvininkystės ir maisto ministerijos karališkasis dekretas Nr. 1338/2018, kuriuo reglamentuojamos vyno gamybos galimybės, XXI priede.

Vynuogių augintojai šių veislių vynuoges regione augina 3 644,15 ha plote. Praktiškai įvairių rūšių vyno gamyba iš šių veislių vynuogių vietovėje davė labai teigiamų ir įvairių rezultatų ir atitinka vynų su SGN „Castilla“ specifikacijos reikalavimus. Iš šių veislių vynuogių gaminami vynai yra paklausūs.

4. Galimybės etiketėje nurodyti mažesnio geografinio vieneto pavadinimą įtraukimas

Aprašymas

Įtraukiamas mažesnis geografinis vienetas „Campo de Calatrava“ ir nustatomos jo ribos.

Atitinkamai iš dalies keičiamas specifikacijos 8 punktas ir bendrojo dokumento 9 punktas.

Tai yra standartinis pakeitimas, nes kalbama apie specifikacijos suderinimą su galiojančiomis taisyklėmis. Todėl aptariamas pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Pagal Reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Vieno bendro žemės ūkio rinkų organizavimo reglamentas), 118z straipsnio 1 dalį, 2011 m. balandžio 12 d. Kastilijos-La Mančos oficialiajame leidinyje buvo paskelbtas 2011 m. kovo 31 d.Consejería de Agricultura y Medio Ambiente sprendimas, kuriuo apibrėžiamos ir nustatomos taisyklės, susijusios su mažesnio geografinio vieneto, „Campo de Calatrava“, pavadinimo vartojimu kalbant apie vynus su saugoma geografine nuoroda „Vinos de la Tierra de Castilla“.

Paskelbus 2018 m. spalio 17 d. Komisijos deleguotąjį reglamentą (ES) 2019/33, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl vyno sektoriaus kilmės vietos nuorodų, geografinių nuorodų ir tradicinių terminų apsaugos paraiškų, prieštaravimo procedūros, vartojimo apribojimų, produkto specifikacijų keitimo, apsaugos panaikinimo, ženklinimo ir pateikimo, ir pagal jo 55 straipsnio 2 dalį, į produkto specifikaciją ir bendrąjį dokumentą įtraukiama apibrėžta minėta geografinio vieneto vietovė.

BENDRASIS DOKUMENTAS

1. Pavadinimas (-ai)

Castilla

2. Geografinės nuorodos tipas

SGN – saugoma geografinė nuoroda

3. Vynuogių produktų kategorijos

1. Vynas

3. Likerinis vynas

5. Rūšinis putojantis vynas

8. Pusiau putojantis vynas

16. Vynas iš pernokusių vynuogių

4. Vyno (-ų) aprašymas

1. Baltieji ir rožiniai vynai, pusiau putojantys vynai ir putojantys vynai

TRUMPAS APRAŠYMAS

Baltiesiems ir rožiniams vynams iš esmės būdinga maža alkoholio koncentracija. Jie išsiskiria stipriu aromatu su vaisių ir gėlių pokvapiais.

Baltieji vynai yra subtilūs, lengvi, pasižymi nedidele alkoholio koncentracija. Rožiniai vynai yra labai skaidrūs, lengvi, ryškaus tamsiai rožinio atspalvio, itin gaivūs ir švelnūs. Jiems būdingas ilgai išliekantis vaisių skonis.

Pusiau putojantys vynai išsiskiria savo gaivumu ir aromatingumu, o putojantys vynai – subtilumu ir lengvumu.

* Brandinamo vyno lakiojo rūgštingumo ribos didėja: senesnių nei 4 metų vynų didžiausias lakusis rūgštingumas – 18 mekv./l.

* Didžiausias sieros dioksido kiekis – 250 mg/l, jei cukraus kiekis ≥ 5 g/l (netaikoma putojantiems vynams).

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

11

Mažiausia faktinė alkoholio koncentracija (tūrio %)

11

Mažiausias bendrasis rūgštingumas

4 g/l vyno rūgšties

Didžiausias lakusis rūgštingumas (miliekvivalentais viename litre)

10

Didžiausias bendras sieros dioksido kiekis (miligramais viename litre)

180

2. Raudonieji vynai, pusiau putojantys vynai ir putojantys vynai

TRUMPAS APRAŠYMAS

Raudonieji vynai yra aromatingi, subalansuoti, pasižymi aiškia struktūra ir juose gausu taninų. Dėl fenolių struktūros šiems vynams būdinga ryški spalva, tanki konsistencija ir didelis kompleksiškumas.

Pusiau putojantys vynai išsiskiria savo gaivumu ir aromatingumu, o putojantys vynai – subtilumu ir lengvumu.

* Brandinamo vyno lakiojo rūgštingumo ribos didėja: senesnių nei 4 metų vynų didžiausias lakusis rūgštingumas – 18 mekv./l.

* Didžiausias sieros dioksido kiekis – 200 mg/l, jei cukraus kiekis ≥ 5 g/l (netaikoma putojantiems vynams).

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

12

Mažiausia faktinė alkoholio koncentracija (tūrio %)

12

Mažiausias bendrasis rūgštingumas

4 g/l vyno rūgšties

Didžiausias lakusis rūgštingumas (miliekvivalentais viename litre)

10

Didžiausias bendras sieros dioksido kiekis (miligramais viename litre)

150

3. Likerinis vynas

TRUMPAS APRAŠYMAS

Šiems vynams būdinga didesnė atspalvių įvairovė ir didelė alkoholio koncentracija.

* Brandinamo vyno lakiojo rūgštingumo ribos didėja: senesnių nei 4 metų vynų didžiausias lakusis rūgštingumas – 18 mekv./l.

* Didžiausias sieros dioksido kiekis – 200 mg/l, jei cukraus kiekis ≥ 5 g/l (netaikoma putojantiems vynams).

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

17,5

Mažiausia faktinė alkoholio koncentracija (tūrio %)

15

Mažiausias bendrasis rūgštingumas

4 g/l vyno rūgšties

Didžiausias lakusis rūgštingumas (miliekvivalentais viename litre)

10

Didžiausias bendras sieros dioksido kiekis (miligramais viename litre)

150

4. Vynas iš pernokusių vynuogių

TRUMPAS APRAŠYMAS

Išskirtinis gamybos vietovės klimatas, kuriam būdingas didelis šviesos kiekis ir šilta temperatūra rudenį, didelis saulėtumas vynuogių nokimo laikotarpiu, taip pat palyginti nedidelė drėgmė ir mažas kritulių kiekis, sudaro palankias sąlygas vynuogėms pernokti, todėl iš jų galima gaminti stipriu aromatu išsiskiriančius vynus, kuriuose yra daugiau liekamojo cukraus.

* Brandinamo vyno lakiojo rūgštingumo ribos didėja: senesnių nei 4 metų vynų didžiausias lakusis rūgštingumas – 18 mekv./l.

* Toks pats sieros dioksido kiekis kaip ir baltųjų, raudonųjų ir rožinių vynų.

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

15

Mažiausia faktinė alkoholio koncentracija (tūrio %)

12

Mažiausias bendrasis rūgštingumas

4 g/l vyno rūgšties

Didžiausias lakusis rūgštingumas (miliekvivalentais viename litre)

10

Didžiausias bendras sieros dioksido kiekis (miligramais viename litre)

–

5. Vyno gamybos metodai

5.1. Specifiniai vynininkystės metodai

Specifinis vynininkystės metodas

Fiziniai ar juridiniai asmenys arba jų grupės, vykdydami savo profesinę veiklą arba komerciniais tikslais, nurodydami Kastilijos-La Mančos teritorijoje pagamintus vynus gali vartoti nuorodą „Vino de la Tierra de Castilla“, jei šiems vynams gaminti naudojamos vynuogės užaugintos išskirtinai šioje geografinėje vietovėje, jų veislės nurodytos specifikacijoje ir laikomasi šioje specifikacijoje nustatytų reikalavimų.

Likeriniai ir putojantys vynai bet kuriuo atveju turi atitikti 2013 m. gruodžio 17 d. Europos Parlamento ir Tarybos reglamento Nr. 1308/2013 VII priedo II dalies atitinkamų punktų nuostatas.

5.2. Didžiausias gamybos kiekis

1. Suteikiant taurės formą ar paliekant ataugas genimi vynmedžiai 10 000 kilogramų vynuogių iš hektaro 70 hektolitrų iš hektaro

2. Priraišioti vynmedžiai 16 000 kilogramų vynuogių iš hektaro 112 hektolitrų iš hektaro

6. Nustatyta geografinė vietovė

Ją sudaro Kastilijos-La Mančos teritorijos savivaldybėse esantys sklypai ir jų dalys.

7. Pagrindinės vyninių vynuogių veislės

„AIRÉN“

„BOBAL“

„CABERNET SAUVIGNON“

„GARNACHA TINTA“

„GARNACHA TINTORERA“

„MACABEO“ – „VIURA“

„SYRAH“

„TEMPRANILLO“ – „CENCIBEL“

„VERDEJO“

8. Ryšys (-iai) su geografine vietove

8.1. Vynas

Itin mažas kritulių kiekis ir didelis saulėtumas (daugiau kaip 3 500 valandų saulės per metus) sudaro palankias sąlygas vynuogėms tinkamai sunokti, todėl iš jų gaminamiems vynams būdingas stiprus aromatas su vaisių ir gėlių pokvapiais. Gaminami baltieji vynai dėl dirvožemio ypatybių yra subtilūs ir lengvi. Rožiniai vynai yra labai skaidrūs ir lengvi, ryškaus tamsiai rožinio atspalvio. Jiems būdingas ilgai išliekantis skonis. Raudonieji vynai yra aromatingi, subalansuoti, pasižymi aiškia struktūra ir juose gausu taninų, o alkoholio koncentracija siekia 11–14 % (tam tikro derliaus atveju gali būti didesnė). Be to, dėl fenolių struktūros šiems vynams būdinga ryški spalva, tanki konsistencija ir didelis kompleksiškumas.

8.2. Likerinis vynas

Geografinė vietovė, kurios dirvožemio viršutiniuose sluoksniuose gausu klinčių, sudaro sąlygas gaminti vynus, kuriems būdinga didesnė atspalvių įvairovė ir didelė alkoholio koncentracija.

8.3. Rūšinis putojantis vynas

Dėl klimato ypatybių – vėsių naktų, šviesių rudens dienų, vidutinės temperatūros ir mažo kritulių kiekio – galima gaminti lengvus, aromatingus putojančius vynus, kurie vartojami kaip digestyvai.

8.4. Pusiau putojantis vynas

Dirvožemio, kuriame mažai organinių medžiagų ir gausu klinčių, ypatybės turi įtakos pusiau putojančio vyno, kuriam būdingas stiprus, sodrus ir subalansuotas aromatas bei vaisių poskonis, savybėms.

8.5. Vynas iš pernokusių vynuogių

Išskirtinis gamybos vietovės klimatas, kuriam būdingas didelis šviesos kiekis ir šilta temperatūra rudenį, palyginti nedidelė drėgmė, didelis saulėtumas vynuogių nokimo laikotarpiu, taip pat mažas kritulių kiekis, sudaro palankias sąlygas vynuogėms pernokti, todėl iš jų galima gaminti stipriu razinų aromatu išsiskiriančius vynus, kuriuose yra daugiau liekamojo cukraus.

9. Kitos pagrindinės sąlygos (išpilstymas, ženklinimas, kiti reikalavimai)

Teisinis pagrindas

Nustatytas nacionalinės teisės aktuose

Papildomų sąlygų rūšis

Papildomos su ženklinimu susijusios nuostatos

Sąlygos aprašymas

— Turi būti aiškiai nurodytas bet kurio fizinio arba juridinio asmens ar bet kurios grupės žmonių, dalyvavusių krašto vyno prekybos grandinėje ir turinčių buveinę Kastilijoje-La Mančoje, vardas ir pavardė arba įmonės pavadinimas, taip pat savivaldybės, kurioje šie asmenys arba šios grupės turi pagrindinę buveinę, pavadinimas ir atitinkamos provincijos pavadinimas.

— Ant antrinių etikečių turi būti pavaizduotas Kastilijos-La Mančos teritorijos kontūras.

— Geografinį vienetą „Campo de Calatrava“ etiketėje galima nurodyti kaip geografinį vienetą, mažesnį už SGN „Castilla“ žymimą nustatytą geografinę vietovę, jei 100 % vynui gaminti naudojamų vynuogių gauta iš šių Siudad Realio provincijos savivaldybių: Aldea del Rey, Almagro, Argamasilla de Calatrava, Ballesteros de Calatrava, Bolaños de Calatrava, Calzada de Calatrava, Cañada de Calatrava, Carrión de Calatrava, Granátula de Calatrava, Miguelturra, Moral de Calatrava, Pozuelo de Calatrava, Torralba de Calatrava, Valenzuela de Calatrava, Villanueva de San Carlos ir Villar del Pozo.

Nuoroda į produkto specifikaciją

http://pagina.jccm.es/agricul/paginas/comercial-industrial/consejos_new/pliegos/Mod_Pliego_IGP_CASTILLA_CCC_20210412.pdf

(1) OL L 9, 2019 1 11, p. 2.